Egglasgrün gheat zua Gmoa Neualbenreuth im obapfäjzischn Landkroas Tirschenreith. Da Weiler mid drei Bauanhöf liegt am Fauß vom üba 700 Meta houchn Heidelbeag sidwestli vo Neualbenreuth. Da Ort diaft zwischn 1180 und 1200 entstondn sei. Des easchte Moi isa 1224 ois „Ecchlersgrün“ gnennt. 1325 hod „Eckleinsgrün“, wias domois gnennt worn is, sechs Höf, ocht Hoibhöf, a Heabeagsgut und de Mui Techleb ghod. Ob 1560 hod da Ort nua no drei Onwesn ghod.